Тинчурин театры 90 нчы юбилей сезонына багышлан спектакль премьерасына чакыра 

	«Ай, былбылым!» – шәһәр картлар йортында яшәүчеләрнең моңсу да, көлкеле дә тормышын бәян итүче комедия. Пьеса авторы – Шамил Фәрхетдинов, режиссер – Туфан Имаметдинов. Спектакльнең премьерасы 2023 елның  26 октябрендә булачак.	 «Ай, былбылым!» геройлары гомер көзендә төрле сәбәпләр аркасында картлар йортына эләгәләр. Ләкин алар үзләренең биредәге тормышын һич кенә дә гомернең «соңгы тукталышы» дип кабул итмиләр. Күнегелгән гадәти тормыш белән яшәүләрен дәвам итәләр. Хәтта Гөлҗәннәт белән Фикус кавышырга да ниятлиләр. Тик кара күзлекле Рәхимҗан пәйда булгач кына вакыйгалар башка төс ала.

Исегезгә төшерәбез, «Ай, былбылым!» спектакле Тинчурин театрының 90 еллык юбилее уңаеннан куела. Шуңа анда театрның өлкән буын артистларының барысы да диярлек катнаша. К.Тинчурин исемендәге Татар дәүләт драма һәм комедия театрының баш режиссеры Туфан Имаметдинов:

– Кешелек дөньясы өлкәннәрне һәрберебезнең дә үткәне буларак кабул итеп бетерми. Ә киләчәктә һәркемне дә картлык көтә. Мине бу тема аеруча кызыксындыра, шуңа да аны колачлаган спектакль кую идеясе туды. 
	---	
Тинчурин театры

	№ --- | 23.10.2023	


